Gandia crea un espai per a l'activitat física al pàrquing del Raval per tal de descongestionar altres zones esportives de la ciutat
13 setembre 2023

## Gandia crea un espai per a l'activitat física al pàrquing del Raval per tal de descongestionar altres zones esportives de la ciutat13 setembre 2023Última actualització: 04 desembre 2023

![](../gestion/img/4b7a674327aa2f5af430afe2a16063bbd2571b426914e1b2fc91d58c5793be57.jpg)  
  

L’alcalde de Gandia, **José Manuel Prieto**, acompanyat pel regidor d’Esports, **Jesús Naveiro**, la presidenta de la Junta de Districte del Raval, **Maribel Codina**, i diversos tècnics municipals van visitar ahir les noves pistes esportives que s’han creat al pàrquing del Raval per a l’activitat física. Aquesta construcció s’ha fet tot pensant en descongestionar altres zones d’esport de la ciutat i dotant-la de tot l’equipament necessari.

Compta amb una pista polivalent per a futbol sala i handbol, amb porteries adaptades a aquests esports, quatre cistelles per a jugar a bàsquet i diverses papereres amb distintius de colors per a reciclar.

Aquest projecte, dirigit especialment al públic juvenil, preveu la incorporació d’espais saludables que potencien l’esport i la salut per a realitzar entrenaments i exercicis a l’aire lliure. 

El projecte s’ha executat en el marc de la convocatòria d’ajuts per a la realització d’accions destinades a la promoció d’estils de vida saludable, a través de la creació o rehabilitació d’entorns saludables, en el marc del Pla de Recuperació, Transformació i Resiliència, Component 18, Inversió 2 del PRTR, que pretén reforçar la prevenció i la promoció de la Salut. Així, la financiació, amb un valor de 80.000€, ha estat a càrrec dels Fons Europeus Next Generation i el pressupost final ha sigut de 112.765,89€.finaçament Next Generation.